
[bookmark: TextBodyBegin]Europski parlament,
–	uzimajući u obzir odluke Konferencije predsjednika od 14. i 19. ožujka 2024. o prihvaćanju Nacrta međuinstitucijskog sporazuma o osnivanju međuinstitucijskog tijela za etičke standarde za članove institucija i savjetodavnih tijela navedenih u članku 13. Ugovora o Europskoj uniji,
–	uzimajući u obzir Nacrt sporazuma između Europskog parlamenta, Vijeća, Europske komisije, Suda Europske unije, Europske središnje banke, Europskog revizorskog suda, Europskoga gospodarskog i socijalnog odbora i Europskog odbora regija o osnivanju međuinstitucijskog tijela za etičke standarde za članove institucija i savjetodavnih tijela navedenih u članku 13. Ugovora o Europskoj uniji („Sporazum”),
–	uzimajući u obzir članak 13. Ugovora o Europskoj uniji,
–	uzimajući u obzir članak 232. Ugovora o funkcioniranju Europske unije,
–	uzimajući u obzir komunikaciju Komisije od 8. lipnja 2023. o prijedlogu o osnivanju međuinstitucijskog tijela za etička pitanja i priloge toj komunikaciji (COM(2023)0311),
–	uzimajući u obzir svoju Rezoluciju od 16. rujna 2021. o jačanju transparentnosti i integriteta u institucijama EU-a uspostavljanjem neovisnog tijela EU-a za etička pitanja[footnoteRef:1], [1:  	SL C 117, 11.3.2022., str. 159.] 

–	uzimajući u obzir svoju Rezoluciju od 15. prosinca 2022. o sumnjama na korupciju od strane Katara i većoj potrebi za transparentnošću i odgovornošću u europskim institucijama[footnoteRef:2], [2:  	SL C 177, 17.5.2023., str. 109.] 

–	uzimajući u obzir svoju Rezoluciju od 16. veljače 2023. o uspostavi neovisnog tijela EU-a za etička pitanja[footnoteRef:3], [3:  	SL C 283, 11.8.2023., str. 31.] 

–	uzimajući u obzir svoju Rezoluciju od 16. veljače 2023. o daljnjem postupanju u vezi s mjerama koje je zatražio Parlament za jačanje integriteta europskih institucija[footnoteRef:4], [4:  	SL C 283, 11.8.2023., str. 27.] 

–	uzimajući u obzir svoju Rezoluciju od 12. srpnja 2023. o osnivanju tijela EU-a za etička pitanja[footnoteRef:5], [5:  	Usvojeni tekstovi, P9_TA(2023)0281.] 

 –	uzimajući u obzir svoju Rezoluciju od 13. srpnja 2023. o preporukama za reformu pravila Europskog parlamenta o transparentnosti, integritetu, odgovornosti i borbi protiv korupcije[footnoteRef:6], [6:  	Usvojeni tekstovi, P9_TA(2023)0292.] 

–	uzimajući u obzir članak 148. stavak 1. Poslovnika,
–	uzimajući u obzir izvješće Odbora za ustavna pitanja (A9‑0181/2024),
A.	budući da su neovisnost, transparentnost i odgovornost institucija EU-a od iznimne važnosti za njihov demokratski legitimitet i za poticanje povjerenja građana; budući da je Europski parlament danas među najtransparentnijim zakonodavnim tijelima na svijetu;
B.	budući da postoji potreba za rješavanjem nedostataka koji proizlaze iz trenutačnog etičkog okvira, koji je rascjepkan među institucijama, tijelima, uredima i agencijama EU-a, gdje se primjenjuju različita pravila, postupci i razine provedbe;
C.	budući da je Parlament predložio u svojoj rezoluciji od 16. rujna 2021.[footnoteRef:7] i ponovio u svojim naknadnim rezolucijama od 16. veljače 2023.[footnoteRef:8] i 12. srpnja 2023.[footnoteRef:9] osnivanje ambicioznog, istinskog i neovisnog etičko tijela; [7:  	SL C 117, 11.3.2022., str. 159.]  [8:  	SL C 283, 11.8.2023., str. 31.]  [9:  	Usvojeni tekstovi, P9_TA(2023)0281.] 

D.	budući da je Komisija 8. lipnja 2023. predstavila prijedlog o osnivanju međuinstitucijskog tijela za etička pitanja u kojem je predložila osnivanje tijela za utvrđivanje standarda; budući da je taj prijedlog Komisije bio daleko manje zahtjevan od ambicija iznesenih u rezolucijama Parlamenta, uglavnom zbog nedovoljnih kapaciteta za ispitivanje pojedinačnih slučajeva i mogućih kršenja etičkih pravila te za preporučivanje sankcija;
E.	budući da su rezolucije Parlamenta od 16. veljače 2023.[footnoteRef:10] te od 12. srpnja 2023.[footnoteRef:11] služile kao pregovarački mandat Parlamenta; [10:  	SL C 283, 11.8.2023., str. 27. i str. 31.]  [11:  	Usvojeni tekstovi, P9_TA(2023)0281.] 

F.	budući da će međuinstitucijsko tijelo za etička pitanja doprinijeti jačanju povjerenja u institucije Unije i njihovu demokratskom legitimitetu, kao i izgradnji institucionalne kulture koja se temelji na najvišim etičkim standardima;
G.	budući da trenutačna etička pravila Parlamenta u njegovu Poslovniku predviđaju mnoge standardizirane pisane izjave, uključujući izjave o privatnim interesima, izjave o imovinskom stanju, izjave o svijesti o sukobu interesa za nositelje dužnosti, izvjestitelje, izvjestitelje u sjeni i sudionike u službenom izaslanstvu ili međuinstitucijskim pregovorima, izjave o planiranim sastancima s predstavnicima interesnih skupina, također kada su delegirani njihovim asistentima, izjave o sudjelovanju izvjestitelja na događanjima koja organiziraju treće strane, izjave o darovima i izjave međuklubova ili neslužbenih skupina o vanjskoj financijskoj potpori;
1.	pozdravlja Sporazum kojim se omogućuje razvoj snažnih zajedničkih etičkih standarda i razmjena najboljih praksi te da neovisni stručnjaci, na zahtjev institucije ili savjetodavnog tijela koje je stranka Sporazuma, ispituju pojedinačne slučajeve u pogledu svake izjave njihovih članova;
2.	naglašava da konačnu ovlast za donošenje odluka o provedbi i dalje imaju relevantna tijela institucija ili tijela; napominje da svako savjetovanje s neovisnim stručnjacima o pojedinačnom slučaju započinje zahtjevom u pogledu vlastitih članova stranke Sporazuma u skladu s njezinim internim pravilima; ističe da bi izjave o financijskim interesima kandidata za povjerenike, kao slučajevi na visokoj razini koji nadilaze interese dotične institucije, u pravilu trebali podlijegati ispitivanju neovisnih stručnjaka; 
3.	ponavlja, međutim, da je Parlament i dalje u potpunosti predan neovisnom etičkom tijelu koje može provoditi istrage na vlastitu inicijativu i izdavati preporuke za sankcije odgovornim tijelima uključenih institucija ili tijela, koje se sastoji od neovisnih stručnjaka kao punopravnih članova, a koje obuhvaća članove institucija i tijela EU-a prije, tijekom i nakon njihova mandata ili službe, kao i osoblje, kako je predvidio u Rezoluciji Parlamenta od 16. rujna 2021.[footnoteRef:12] i ponovio u svojim rezolucijama od 16. veljače 2023.[footnoteRef:13] i od 12. srpnja 2023.[footnoteRef:14]; [12:  	SL C 117, 11.3.2022., str. 159.]  [13:  	SL C 283, 11.8.2023., str. 31.]  [14:  	Usvojeni tekstovi, P9_TA(2023)0281.] 

4.	žali zbog toga što je Europsko vijeće odlučilo da neće pristupiti Sporazumu;
5.	žali zbog nespremnosti Vijeća da proširi područje primjene Sporazuma barem na predstavnike na ministarskoj razini države članice koja predsjeda Vijećem, tvrdeći da u Ugovorima ne postoji pravna osnova za donošenje zajedničkih minimalnih standarda koji se primjenjuju na predstavnike država članica; obvezuje se da će iskoristiti prvu reviziju Sporazuma za rješavanje te pravne praznine i u međuvremenu poziva nadolazeća predsjedništva Vijeća da dobrovoljno primjenjuju njegove odredbe; smatra da bi članovi Vijeća, kao i zastupnici u Europskom parlamentu, mogli biti obvezani pravilima koja je utvrdilo Vijeće u skladu sa svojom ovlasti samoorganizacije, koja bi prevladavala u slučaju sukoba s nacionalnim pravilima; u tom kontekstu ističe da predstavnici država članica okupljeni u Vijeću djeluju u svojstvu članova Vijeća pri donošenju pravnih akata EU-a; obvezuje se da će tražiti pravno pojašnjenje o tome bi li Vijeće moglo obvezati svoje članove na temelju zajedničkih minimalnih standarda;
6.	smatra da dostupna sredstva moraju omogućiti pravilno funkcioniranje međuinstitucijskog tijela za etičke standarde („Tijelo”) koje se sastoji od jednog predstavnika svake stranke Sporazuma i pet neovisnih stručnjaka koji pomažu predstavnicima institucija i pridružuju se Tijelu kao promatrači, kao i svaku potrebnu potporu tom tijelu; žali zbog toga što u skladu s člankom 17. Sporazuma sve troškove koji proizlaze iz savjetovanja s neovisnim stručnjacima snosi stranka koja podnosi zahtjev jer bi to moglo dovesti do ograničenja broja takvih savjetovanja;
7.	smatra da neovisni stručnjaci, koji se imenuju konsenzusom stranaka Sporazuma, moraju imati stručno iskustvo, posebno u području etike, integriteta i transparentnosti, uz zahtjeve navedene u članku 5. stavku 2. Sporazuma koji se odnose na besprijekornu evidenciju profesionalnog ponašanja i iskustva na visokim funkcijama u europskim, nacionalnim ili međunarodnim javnim organizacijama;
8.	naglašava ključnu ulogu neovisnih stručnjaka u ispitivanju pojedinačnih slučajeva na zahtjev određene stranke Sporazuma; smatra da bi bilo vrlo korisno za razvoj ili ažuriranje etičkog standarda kada bi svaka stranka slala mali nasumični uzorak predmeta neovisnim stručnjacima;
9.	smatra da bi se Tijelo trebalo oslanjati na postojeće ovlasti institucija da od svojih članova zatraže informacije ili na suglasnost nacionalnih tijela za razmjenu informacija; smatra da bi neovisni stručnjaci trebali moći razmjenjivati informacije s nacionalnim tijelima kada je to potrebno za obavljanje njihovih zadaća, pri čemu bi s takvim informacijama trebali postupati s razinom povjerljivosti jednakoj onoj koja se zahtijeva od tijela koje ih pruža; u tom pogledu naglašava da bi neovisni stručnjaci trebali imati pristup administrativnim dokumentima uključenih strana, posebno stranke koja se s njima savjetuje o predmetu, kako bi im se omogućilo provođenje dobro obrazloženih i dobro dokumentiranih procjena;
10.	napominje da neovisni stručnjaci među sobom imenuju glasnogovornika; smatra da bi neovisni stručnjaci trebali imati potpunu autonomiju u organizaciji svojeg rada, kao i u sazivanju vlastitih sastanaka;
11.	smatra da bi institucija ili savjetodavno tijelo trebali objaviti obrazloženu preporuku neovisnih stručnjaka, ne dovodeći u pitanje Opću uredbu o zaštiti podataka i osobna prava, zajedno s odlukom nadležnog tijela, koje bi trebalo dati objašnjenje ako se preporuke ne slijede u potpunosti;
12.	poziva Tijelo da bude primjer u pogledu transparentnosti objavljivanjem svih preporuka, godišnjih izvješća, odluka i evidencija o potrošnji u strojno čitljivom formatu otvorenih podataka koji je dostupan svim građanima i u skladu s primjenjivim pravilima o zaštiti podataka, uključujući, među ostalim, pisano mišljenje neovisnih stručnjaka o samoprocjenama institucija u skladu s člankom 10. Sporazuma te anonimizirani i zbirni godišnji financijski izvještaj za svaku godinu u kojem se u zbirnom i anonimiziranom obliku sažimaju savjetovanja i pitanja koja su stranke podnijele te mjere za daljnje postupanje u skladu s člankom 7. stavkom 4. Sporazuma; naglašava važnost odgovarajuće zaštite privatnosti dotičnih pojedinaca i pretpostavke nedužnosti; poziva stranke Sporazuma da izrade zajedničke smjernice za savjetovanje s neovisnim stručnjacima i objavljivanje njihovih preporuka;
13.	smatra da bi, kako bi bilo potpuno učinkovito, Tijelo trebalo kombinirati funkcije postojećih tijela odgovornih za etiku te da bi se stoga, u slučajevima u kojima je potrebno posebno razmatranje ili u svrhu razvoja ili ažuriranja etičkog standarda, svaka stranka sudionica trebala savjetovati s neovisnim stručnjacima;
14.	naglašava da postoji potreba za utvrđivanjem načina na koji će se odrediti mandat potpredsjednika koji predstavlja Parlament u Tijelu i uspostavljanje odgovarajućih mehanizama odgovornosti;
15.	smatra da je potrebno razjasniti tko bi bio zamjenski predstavnik Parlamenta u Tijelu;
16.	smatra da bi Odbor za ustavna pitanja trebao igrati ulogu u određivanju mandata potpredsjednika koji predstavlja Parlament u Tijelu; kao i pozivanje na odgovornost potpredsjednika i zamjenika; smatra da je najvažnije da zastupnici u Parlamentu imaju mišljenje o razvoju standarda koji će za njih biti obvezujući;
17.	ostaje predan konstruktivnom sudjelovanju u reviziji Sporazuma koja će se provesti tri godine nakon njegova stupanja na snagu kako bi se poboljšalo i unaprijedilo Tijelo, kako je predviđeno člankom 21. Sporazuma;
18.	podsjeća na svoje stajalište da bi Tijelo trebalo moći na vlastitu inicijativu istraživati navodna kršenja etičkih pravila od strane dužnosnika i osoblja institucija EU-a te provoditi istrage na licu mjesta i na temelju evidencije koristeći se informacijama koje je prikupilo ili koje je primilo od trećih strana;
19.	odobrava sklapanje Sporazuma u prilogu;
20.	nalaže svojoj predsjednici da potpiše Sporazum zajedno s predsjednikom Vijeća, predsjednikom Komisije, predsjednikom Suda Europske unije, predsjednicom Europske središnje banke, predsjednikom Revizorskog suda, predsjednikom Europskoga gospodarskog i socijalnog odbora i predsjednikom Odbora regija te da ga da na objavu u Službenom listu Europske unije;
21.	nalaže svojoj predsjednici da ovu Odluku, zajedno s njezinim prilogom, proslijedi svim strankama Sporazuma radi obavijesti.

